als_Latn dik_Latn sag_Latn
Jeta Zymberi
Fotografitë: Ilir Rizaj
KultPlus: “Tall Order”, është seriali amerikan ku pritet të xhirohet brenda këtij viti, për çfarë seriali bëhet fjalë?
Drita Kabashi: Seriali bënë fjalë për një seri ngjarjesh që ndodhin në një bar- restaurant në Upper West Side - pjesë e Manhattan, ku myshterinjtë kanë shumë para. Ngjarja rrjedhë prej tri shoqeve të ngushta të cilat punojnë po në këtë restaurant. Punëtorët të cilët punojnë në industrinë e shërbimit në restaurant nuk kanë "Union të punëtorëve", për këtë arsye shumica e këtyre punëve i takojnë një pellgu të eksploatimit të punëtorëve dhe krejt kjo situatë është edhe më e irrituar kur është fjala për punëtoret femra. Sistemi i biznesit të restauranteve funksionon në bazë të modelit konsumator amerikan, në të cilin, përderisa konsumatori paguan për shërbim nuk e ndien që ka obligim moral që ta shikoj si qenie njerëzore personin që i'a ofron shërbimin. Ky serial ka të bëjë me qytetarët e klasës punëtore... se si ata e mbajnë mendjen e shëndoshë, përderisa ndodhen në një pozitë nënshtruese dhe njëkohësisht ballafaqohen me diskriminim.
KultPlus: Sa episode është menduar të ketë ky serial dhe në cilën zhanër futet?
Drita Kabashi: Deri tash kemi shkruar shtatë episode dhe skenari është duke u shkruar nga unë, Lauren Mui dhe Jessica-Brittnay Smith. Secila episode në vete adreson "konstrukt social" të ndryshëm që ne tentojmë ta zhveshim- zbërthejmë nëpërmes humorit. Në këtë seria janë prekur tema të ndryshme duke përfshirë racizmin, raportin mashkull-femër, ri-përvetësimi i gjuhës përmbytëse ('bitch"etj.), spiritualiteti dhe ritualet e ndryshme etj. Seriali ka edhe momente të surealizmit, momente më të intensifikuar për vlera komike, mirëpo në përgjithësi tregimi është i bazuar në realitet shumica e skenave janë në fakt ngjarje të vërteta.
KultPlus: Në çfarë faze të punës jeni momentalisht?
Drita Kabashi: Tani jemi në fazën e promovimit të skenarit, vetëm sa e kemi përpiluar ofertën për këtë serial dhe kemi aplikuar në "Made in NY: Series Competition". I kemi përfunduar fotografitë promocionale ( ©2017 Ilir Rizaj Photography ), e kemi gjetë lokacionin dhe e kemi krijuar ekipin, pra, tani qëllimi është që të sigurojmë fondet dhe të krijojmë buxhetin në mënyrë që të fillojmë xhirimet sa më parë.
KultPlus: Përpos juve që do të luani në serial, cilët aktorë do të përfshihen në këtë projekt?
Drita Kabashi: Në këtë serial janë tri role kryesore, që të tri rolet barten nga femrat. Në këtë serial do të luajnë edhe Lauren Mui, e cila rishtazi ka shkruar një shfaqje të shkurtë edhe për Artist's Sandbox, shfaqje kjo që është prezantuar dhe vazhdon të jetë në repertor, sikurse që ka realizuar edhe shfaqjen tjetër “Three Bitches”, si pjesë e NY Winter-fest Festival. Aktorja tjetër që do të luaj në këtë shfaqje është Jessica-Brittany Smith, -e cila qysh se ka diplomuar është anëtare e Watermill International, HudsonValley Shakespeare Festival, sikurse që ka bërë edhe regjinë e shfaqjes në Columbia University dhe unë, ku së fundi kam punuar edhe me disa artistë të tjerë dhe kemi realizuar një shfaqje të bazuar në punë të improvizuar dhe për këtë temë tashmë kemi fituar “Habitat Grant”, dhe shfaqja pritet të prezantohet në muajin prill.
KultPlus: Ju keni shkruar skenarin, mirëpo kujt i është besuar regjia e këtij seriali?
Drita Kabashi: Kemi biseduar me disa regjisore femra, për të cilat do të bëhet e ditur sapo të vij koha?
KultPlus: Në këtë projekt, përpos juve ka ndonjë aktor tjetër shqiptar?
Drita Kabashi: Jo, unë jam e vetmja shqiptare, unë bashkë me koleget e mija jemi ish studentë të Ny- University.
KultPlus: Kur pritet të emetohet ky serial dhe në çfarë platforme do të prezantohet?
Drita Kabashi: Nëse shkon gjithçka sikurse e kemi planifikuar, seriali do të jetë online këtë verë./KultPlus.com
Poezi e shkruar nga Fatos Arapi...
Në përfundim të turneut, Presidentja e Korit të Vajzave të Berlinit Nikola von Amsberg do të shprehej me vlerësim të lartë për korin e Tiranës, si kori që këndon më qartë dhe korrekt k...
Poezi e shkruar nga Viktor Hygo...
Muhamet Jashanica
Ismete Selmanaj Leba
sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn kea_Latn